Анатоля Собаля добра ведаюць музыкі-прафесіяналы не толькі Прыдзвінскага краю, але і ўсёй Беларусі. Чвэрць стагоддзя ён узначальвае школу мастацтваў, навучэнцы і выпускнікі якой пад кіраўніцтвам дырэктара і выкладчыкаў да­біваюцца добрых поспехаў у вучобе і працы, атрымліваюць заслужаныя ўзнагароды на абласных, рэспублі­канскіх і міжнародных конкурсах і фестывалях. Візіт­най карткай пастаўскага краю з’яўляецца народны ансамбль “Паазер’е”, нязменны кіраўнік якога на працягу трох дзесяцігоддзяў — Анатоль Собаль. “Па­азер’ю” першаму ў Віцебскай вобласці было прысвоена званне “Заслужаны аматарскі калектыў Рэспублікі Беларусь”. Народны ансамбль — лаўрэат Спецыяльнай прэміі Прэзідэнта “За духоўнае адраджэнне”.